Publication: Magyar Közlöny
Issue: MK-1998-101 (Year: 1998, Number: 101)
Era: 1990-2004
Section: általános szabályairól szóló 1957. évi IV. törvény (Áe.)
Paragraph Index: 266

47. § A Vhr. 238. §-ának (1) bekezdése helyébe a következő rendelkezés lép: „(1) A közúti határátkelőhelyek üzemeltetője a vámszervezet. A vámhatóság a határátkelőhelyek rendeltetésszerű üzemeltetéséhez szükséges szervek elhelyezését térítés ellenében biztosítja. Amennyiben jogszabály másként nem rendelkezik, a közúti határátkelőhelyen a vám- és pénzügyőrségi és a határőrizeti szerveken kívül más szerv vagy szervezet tevékenységet az országos parancsnokság engedélyével végezhet. Ez a rendelkezés nem érinti a határőrségnek a 184/1997. (X. 28.) Korm. rendelet 8—12. §-ában meghatározott — a határátkelőhelyre nem határátlépés céljából történő belépéssel kapcsolatos — engedélyezési jogkörét.”

Source: https://magyarkozlony.hu/hivatalos-lapok/3bffba74fd6e33ca664b93241fa02018ce0ba605/dokumentumok/113f38d538231ead16919a9f84fe8c26db2b7e59/letoltes